Komisijos sprendimas
2002 m. gruodžio 13 d.
iš dalies keičiantis Sprendimą 2001/881/EB, nustatantį pasienio kontrolės postų, patvirtintų atlikti gyvūnų ir gyvūninės kilmės produktų iš trečiųjų šalių veterinarinius patikrinimus, sąrašą ir Sprendimą 2002/459/EB, išvardijantį ANIMO kompiuterių tinklo vienetus
(pranešta dokumentu Nr. C(2002) 4987)
(tekstas svarbus EEE)
(2002/986/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą [1], su pakeitimais, padarytais Komisijos sprendimu 2000/208/EB [2], ypač į jos 6 straipsnio 2 dalį,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies keičiančią Direktyvas 89/662/EEB, 90/425/EEB ir 90/675/EEB [3], su paskutiniais pakeitimais, padarytais Direktyva 96/43/EB [4], ypač į jos 6 straipsnio 4 dalį,
kadangi:
(1) Pasienio kontrolės postų, patvirtintų atlikti gyvūnų ir gyvūninės kilmės produktų iš trečiųjų šalių veterinarinius patikrinimus, sąrašas, patvirtintas Komisijos sprendimu 2001/881/EB [5] su pakeitimais, padarytais Sprendimu 2002/455/EB [6], kuriame nurodytas kiekvieno pasienio kontrolės posto ANIMO vieneto numeris, privalo būti atnaujintas atsižvelgiant visų pirma į situaciją tam tikrose valstybėse narėse ir Bendrijos patikrinimus.
(2) Komisijos sprendime 2002/459/EB [7] pateiktas ANIMO vienetų sąrašas, kuriame nurodomas kiekvieno Bendrijos pasienio kontrolės posto ANIMO vieneto numeris, privalo būti atitinkamai atnaujintas, atsižvelgiant į susijusius pokyčius, ir privalo būti išlaikomas toks pat sąrašas, kaip pateikta Sprendime 2002/881/EB.
(3) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2001/881/EB priedas keičiamas šio sprendimo I priedo tekstu.
2 straipsnis
Sprendimo 2002/459/EB priedas keičiamas šio sprendimo II priedu.
3 straipsnis
Šis sprendimas skirtas valstybėms narėms.
Priimta Briuselyje, 2002 m. gruodžio 13 d.